
KRETINGOS RAJONO SAVIVALDYBĖS TARYBA

SPRENDIMAS
[bookmark: _GoBack]DĖL KRETINGOS RAJONO SAVIVALDYBĖS TARYBOS 2014 M. SAUSIO 30 D. SPRENDIMO NR. T2-12 „DĖL SOCIALINĖS PARAMOS MOKINIAMS KREIPIMOSI TVARKOS, MOKINIŲ NEMOKAMO MAITINIMO TVARKOS IR PARAMOS MOKINIO REIKMENIMS ĮSIGYTI TVARKOS APRAŠŲ PATVIRTINIMO“ PAKEITIMO

2016 m. kovo 31 d. Nr. T2-105  
Kretinga

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Lietuvos Respublikos socialinės paramos mokiniams įstatymo Nr. X-686 8, 10, 11, 12 ir 14 straipsnių pakeitimo įstatymu, Kretingos rajono savivaldybės taryba  n u s p r e n d ž i a:
	1. Pakeisti ir papildyti Socialinės paramos mokiniams kreipimosi tvarkos aprašą, patvirtintą Kretingos rajono savivaldybės tarybos 2014 m. sausio 30 d. sprendimu Nr. T2-12 „Dėl socialinės paramos mokiniams kreipimosi tvarkos, mokinių nemokamo maitinimo tvarkos ir paramos mokinio reikmenims įsigyti tvarkos aprašų patvirtinimo“:
	1.1. Pakeisti 7 punktą ir jį išdėstyti taip:
	„7.Socialinės paramos mokiniams rūšys: 
 	7.1.mokinių nemokamas maitinimas (pietūs, pusryčiai ir maitinimas mokyklose organizuojamose dieninėse vasaros poilsio stovyklose);
	7.2. parama mokinio reikmenims įsigyti.“.
	1.2. Pakeisti 9 punktą ir jį išdėstyti taip:
	„9. Nemokamas maitinimas skiriamas kitais atvejais:
	9.1. kai vidutinės pajamos vienam asmeniui per mėnesį yra mažesnės kaip 2 VRP dydžiai, mokiniui skiriami pietūs:
	9.1.1. kai bendrai gyvenantys asmenys ar vienas gyvenantis asmuo turi nenumatytų išlaidų dėl sunkios ligos, nelaimingo atsitikimo, gaisro ir kt;
	9.1.2. netekus maitintojo;
	9.1.3. kai bendrai gyvenantys asmenys augina tris ir daugiau vaikų;
	9.1.4. kai mokinys auga šeimoje, kurioje vienas iš bendrai gyvenančių asmenų yra neįgalus (yra netekęs 60 procentų ir daugiau darbingumo);
	9.1.5. neįgaliam moksleiviui;
	9.1.6. jei vienišas tėvas (motina) augina du ir daugiau vaikų.
	9.2. nemokamas maitinimas iš 4 procentų valstybės biudžeto lėšų socialinei paramai mokiniams finansuoti teikiamas išimties tvarka:
	9.2.1. skiriami pusryčiai:
	9.2.1.1. be atskiro prašymo, kai mokiniui yra paskirti pietūs pagal Socialinės paramos mokiniams įstatymo 5 str. 1 d. ir jis gyvena šeimoje, kuri yra įrašyta į socialinės rizikos šeimų apskaitą;
	9.2.1.2. pateikus prašymą kai mokiniui paskirti pietūs pagal Socialinės paramos mokiniams įstatymo 5 str. 1 d.;
	9.2.2. skiriami pietūs:
	9.2.2.1. mokiniams, kuriems maitinimas nepriklauso pagal Socialinės paramos mokiniams įstatymo 5 straipsnį, kitais atvejais, išvardintais Tvarkos 9.1. punkte, taip pat mokiniui augant šeimoje, kurioje tėvai neišsituokę, bet vienas iš tėvų negyvena kartu;
	9.2.2.2. mokiniams, kuriems Neįgaliųjų socialinės integracijos įstatymo tvarka yra nustatytas sunkus ar vidutinis neįgalumo lygis arba kurie yra netekę 60 procentų ir daugiau darbingumo.
	Tvarkos 9 punkte išvardintais atvejais Socialinių reikalų ir sveikatos skyriaus specialistai ir seniūnijų specialistai socialinei paramai patikrina bendrai gyvenančių asmenų ar vieno gyvenančio asmens gyvenimo sąlygas bei surašo buities tyrimo aktą. Paramos teikimo komisija, išnagrinėjusi pateiktą medžiagą dėl socialinės paramos mokiniams skyrimo, siūlymus pateikia Socialinių reikalų ir sveikatos skyriaus vedėjui.“.
	1.3. Pakeisti 11 punktą ir jį išdėstyti taip:
	„11. Pareiškėjas dėl socialinės paramos mokiniams kreipiasi į deklaruotos gyvenamosios vietos savivaldybės administraciją, o jeigu gyvenamoji vieta nedeklaruota, – į savivaldybės, kurioje gyvena, administraciją, užpildydamas Vyriausybės ar jos įgaliotos institucijos patvirtintą prašymo-paraiškos socialinei paramai mokiniams gauti formą, ir prideda reikalingus dokumentus, nustatytus Piniginės socialinės paramos nepasiturintiems gyventojams įstatymo 20 straipsnyje, išskyrus duomenis apie bendrai gyvenančių asmenų ar vieno gyvenančio asmens turimą turtą.“.
	1.4. Pakeisti 16 punktą ir jį išdėstyti taip:
	„16. Jeigu kreipimosi dėl socialinės paramos mokiniams metu bendrai gyvenantys asmenys ar vienas gyvenantis asmuo gauna piniginę socialinę paramą pagal Piniginės socialinės paramos nepasiturintiems gyventojams įstatymą, pareiškėjas pateikia mokyklos ar gyvenamosios vietos savivaldybės administracijai laisvos formos prašymą socialinei paramai mokiniams gauti.“.
	1.5. Pakeisti 17 punktą ir jį išdėstyti taip:
	„17. Jei socialinė parama mokiniui būtina ir mokinio tėvai, globėjai (rūpintojai) nesikreipia dėl socialinės paramos mokiniams, tokiu atveju šios paramos prašo mokykla. Apie tai ji raštu turi informuoti Socialinių reikalų ir sveikatos skyrių arba seniūnijų socialinius darbuotojus ir pateikti:
            	17.1 mokyklos darbuotojo užpildytą prašymą;
            	17.2 mokyklos vadovo sudarytos komisijos surašytą buities tyrimo aktą;
            	17.3 kitą turimą informaciją apie mokinį, kuri būtina skiriant paramą“.
 	1.6. Pakeisti 20 punktą ir jį išdėstyti taip:
	„20. Bendrai gyvenančių asmenų ar vieno gyvenančio asmens vidutinės mėnesio pajamos socialinei paramai mokiniams gauti apskaičiuojamos: 
	20.1. pagal 3 kalendorinių mėnesių iki kreipimosi dėl socialinės paramos mokiniams mėnesio pajamas, nustatytas Piniginės socialinės paramos nepasiturintiems gyventojams įstatymo 17 straipsnyje; 
	20.2. pagal kreipimosi dėl socialinės paramos mokiniams mėnesio pajamas, jeigu bent vieno iš bendrai gyvenančių asmenų arba vieno gyvenančio asmens pajamų šaltinis ar bendrai gyvenančių asmenų sudėtis, palyginti su 3 praėjusiais kalendoriniais mėnesiais, pasikeitė;
	20.3. šio aprašo 20.1 ir 20.2 papunkčiuose nustatyta tvarka netaikoma, jeigu per 3 kalendorinius mėnesius, praėjusius iki kreipimosi dėl socialinės paramos mokiniams mėnesio, buvo gauta vienkartinė išmoka (premija, vienkartinė netekto darbingumo kompensacija, išeitinė išmoka, išmokėta nutraukus darbo sutartį, išeitinė išmoka atleidžiamam iš pareigų valstybės tarnautojui ir kitos faktiškai gautos vienkartinės pajamos, išskyrus kompensaciją už nepanaudotas atostogas) ar iš karto už 2 ir daugiau kalendorinių mėnesių išmokėtos kas mėnesį gaunamos išmokos.“.
	1.7. Pakeisti 21 punktą ir jį išdėstyti taip:
	„21. Jeigu kreipimosi dėl mokinių nemokamo maitinimo mėnesį bent vieno iš bendrai gyvenančių asmenų arba vieno gyvenančio asmens pajamų šaltinis ar bendrai gyvenančių asmenų sudėtis, palyginti su 3 praėjusiais kalendoriniais mėnesiais, pasikeitė, mokiniams, iki kalendorinių metų ar mokslo metų pabaigos ar vasaros atostogų metu mokyklose organizuojamose dieninėse vasaros poilsio stovyklose gavusiems nemokamą maitinimą, nemokamas maitinimas teikiamas, kol bus pateikta informacija apie pasikeitusias pajamas ir priimtas naujas sprendimas dėl nemokamo maitinimo skyrimo, bet ne ilgiau kaip 2 mėnesius nuo prašymo-paraiškos pateikimo dienos.“.
	1.8. Pakeisti 23 punktą ir jį išdėstyti taip:
	„23. Jeigu bendrai gyvenantys asmenys ar vienas gyvenantis asmuo gauna piniginę socialinę paramą pagal Piniginės socialinės paramos nepasiturintiems gyventojams įstatymą, bendrai gyvenančių asmenų ar vieno gyvenančio asmens pajamos socialinei paramai mokiniams gauti apskaičiuojamos pagal pajamas, kurios paskutinį kartą buvo nurodytos skiriant piniginę socialinę paramą, įskaitant paskirtos socialinės pašalpos dydį, išskyrus papildomai paskirtos socialinės pašalpos dydį, ir neįskaitant būsto šildymo išlaidų, geriamojo vandens išlaidų ir karšto vandens išlaidų kompensacijų dydžio.“. 
	1.9. Pakeisti 27.3 punktą ir jį išdėstyti taip:
	„27.3. vasaros atostogų metu mokyklose organizuojamose dieninėse vasaros poilsio stovyklose, jei paskutinį mokslo metų mėnesį mokinys turėjo teisę gauti nemokamą maitinimą pagal šio įstatymo 5 straipsnio 1 ar 2 dalį, be atskiro prašymo-paraiškos (prašymo) nuo mokykloje organizuojamos dieninės vasaros poilsio stovyklos pradžios. Kai teisė gauti nemokamą maitinimą pagal Socialinės paramos mokiniams įstatymo 5 straipsnio 1 ar 2 dalį atsirado vėliau, vasaros atostogų metu mokyklose organizuojamose dieninėse vasaros poilsio stovyklose nemokamas maitinimas skiriamas pagal pareiškėjo prašymą-paraišką (prašymą) nuo kitos dienos po informacijos apie priimtą sprendimą dėl socialinės paramos mokiniams skyrimo gavimo mokykloje.“. 
	1.10. Pakeisti 28 punktą ir jį išdėstyti taip:
	„28. Parama mokinio reikmenims įsigyti skiriama iki mokslo metų pradžios arba mokslo metais, bet ne vėliau kaip iki einamųjų metų gruodžio 15 dienos.“. 
	1.11. Pakeisti 35 punktą ir jį išdėstyti taip:
	„35. Parama mokinio reikmenims įsigyti teikiama nepinigine forma, jeigu mokinys patiria socialinę riziką arba mokinį augina bendrai gyvenantys asmenys, patiriantys socialinę riziką.“.
	1.12. Papildyti 171 punktu ir išdėstyti jį taip:
	„171. Savivaldybės administracija, o kai dėl nemokamo maitinimo prašymą-paraišką (prašymą) pareiškėjas pateikia mokyklos, kurioje mokinys mokosi, administracijai, mokyklos administracija prašymą-paraišką (prašymą) socialinei paramai mokiniams gauti užregistruoja prašymo-paraiškos (prašymo) gavimo dieną. Jeigu pateikti ne visi reikiami dokumentai, informacija apie trūkstamus dokumentus įrašoma informaciniame lapelyje ir šis įteikiamas pareiškėjui. Trūkstamus dokumentus socialinei paramai mokiniams gauti pareiškėjas turi pateikti ne vėliau kaip per mėnesį nuo prašymo-paraiškos (prašymo) pateikimo dienos, išskyrus atvejį, kai pajamos socialinei paramai mokiniams gauti apskaičiuojamos Socialinės paramos mokiniams įstatymo 6 straipsnio 1 dalies 2 punkte nustatyta tvarka. Kai pajamos socialinei paramai mokiniams gauti apskaičiuojamos Socialinės paramos mokiniams įstatymo 6 straipsnio 1 dalies 2 punkte nustatyta tvarka, trūkstami dokumentai socialinei paramai mokiniams gauti pateikiami ne vėliau kaip per du mėnesius nuo prašymo-paraiškos (prašymo) pateikimo dienos. Jeigu pareiškėjas per nustatytą terminą savivaldybės administracijai, o kai dėl nemokamo maitinimo prašymą-paraišką (prašymą) pareiškėjas pateikia mokyklos, kurioje mokinys mokosi, administracijai, mokyklos administracijai nepateikia trūkstamų dokumentų, savivaldybės administracija priima sprendimą neskirti socialinės paramos mokiniams“. 
	2. Pakeisti Mokinių nemokamo maitinimo mokyklose tvarkos aprašą, patvirtintą Kretingos rajono savivaldybės tarybos 2014 m. sausio 30 d. sprendimu Nr. T2-12 „Dėl socialinės paramos mokiniams kreipimosi tvarkos, mokinių nemokamo maitinimo tvarkos ir paramos mokinio reikmenims įsigyti tvarkos aprašų patvirtinimo“: 
	2.1. Pakeisti 11 punktą ir jį išdėstyti taip:
		„11. Nustatomos šios socialinės paramos mokiniams rūšys:
		11.1. pietūs;
		11.2. pusryčiai;
		11.3. maitinimas mokyklose organizuojamose dieninėse vasaros poilsio stovyklose.“.
	2.2. Pakeisti 20 punktą ir jį išdėstyti taip:
		„20. Nemokamam maitinimui skirtiems produktams įsigyti (įskaitant prekių pirkimo pridėtinės vertės mokestį) skiriama:
		20.1. nuo 2,8 iki 4,0 procentų bazinės socialinės išmokos dydžio suma pietums;
		20.2. nuo 1,3 iki 2,2 procento bazinės socialinės išmokos dydžio suma pusryčiams;
		20.3. nuo 6,6 iki 7,7 procentų bazinės socialinės išmokos dydžio suma maitinimui (pusryčiams, pietums, pavakariams) mokyklose organizuojamose dieninėse vasaros poilsio stovyklose.“.
		3. Pakeisti Paramos mokinio reikmenims įsigyti tvarkos aprašą, patvirtintą Kretingos rajono savivaldybės tarybos 2014 m. sausio 30 d. sprendimu Nr. T2-12 „Dėl socialinės paramos mokiniams kreipimosi tvarkos, mokinių nemokamo maitinimo tvarkos ir paramos mokinio reikmenims įsigyti tvarkos aprašų patvirtinimo“:
	3.1. Pakeisti 7 punktą ir jį išdėstyti taip:
	„7. Mokinio reikmenims įsigyti (įskaitant pirkimo pridėtinės vertės mokestį) skiriama 1,5 bazinės socialinės išmokos dydžio suma vienam mokiniui per kalendorinius metus.“.
	3.2. Pakeisti 14 punktą ir jį išdėstyti taip:
	„14. Socialinių reikalų ir sveikatos skyrius iki kiekvienų kalendorinių metų gruodžio 31 d. Socialinės apsaugos ir darbo ministerijai pateikia savivaldybės teritorijoje gyvenamąją vietą deklaravusiems arba gyvenantiems mokiniams suteiktos paramos mokinio reikmenims įsigyti ataskaitą.“.
	4. Teisės aktą skelbti Teisėkūros pagrindų įstatymo nustatyta tvarka.


Savivaldybės meras				                           Juozas Mažeika 

